CELEX: 32011D0463
Language: hu
Date: 2011-07-25 00:00:00
Title: 2011/463/EU: A Bizottság végrehajtási határozata ( 2011. július 25. ) a 2008. év vonatkozásában a Speciális Mezőgazdasági és Vidékfejlesztési Csatlakozási Program (SAPARD) keretében finanszírozott kiadások tekintetében Bulgária és Románia által benyújtott számlák elszámolásáról (az értesítés a C(2011) 5183. számú dokumentummal történt)

26.7.2011   
            
            
               HU
            
            
               Az Európai Unió Hivatalos Lapja
            
            
               L 194/36
            
         A BIZOTTSÁG VÉGREHAJTÁSI HATÁROZATA
   (2011. július 25.)
   a 2008. év vonatkozásában a Speciális Mezőgazdasági és Vidékfejlesztési Csatlakozási Program (SAPARD) keretében finanszírozott kiadások tekintetében Bulgária és Románia által benyújtott számlák elszámolásáról
   (az értesítés a C(2011) 5183. számú dokumentummal történt)
   (Csak a bolgár és a román nyelvű szöveg hiteles)
   (2011/463/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló, 1999. június 21-i 1268/99/EK tanácsi rendeletre (1),
   tekintettel a csatlakozni szándékozó közép- és kelet-európai országok előcsatlakozási mezőgazdasági és vidékfejlesztési intézkedéseinek az előcsatlakozási időszakban történő közösségi támogatásáról szóló 1268/1999/EK tanácsi rendelet végrehajtására vonatkozó pénzügyi rendelkezések megállapításáról szóló, 2000. június 7-i 2222/2000/EK bizottsági rendeletre (2) és különösen annak 13. cikkére,
   tekintettel a Bulgáriával 2000. december 18-án megkötött többéves finanszírozási megállapodásra és különösen annak melléklete A. szakaszának 11. cikkére,
   tekintettel a Romániával 2001. február 2-án megkötött többéves finanszírozási megállapodásra és különösen annak melléklete A. szakaszának 11. cikkére,
   tekintettel a SAPARD-program alapján kötött többéves finanszírozási megállapodásokkal és éves finanszírozási megállapodásokkal kapcsolatos intézkedésekről, valamint a SAPARD-programról a vidékfejlesztésre történő áttérésről szóló, 2007. március 8-i 248/2007/EK bizottsági rendeletre (3), összefüggésben a rendelet II. mellékletének 1. pontjában említett többéves finanszírozási megállapodásokkal és különösen azok melléklete A. szakaszának 11. cikkével,
   a mezőgazdasági alapok bizottságával való konzultációt követően,
   mivel:
   
               (1)
            
            
               A Bizottság az Európai Unió nevében a Speciális Mezőgazdasági és Vidékfejlesztési Csatlakozási Program (SAPARD) végrehajtásának technikai, jogi és közigazgatási kereteit meghatározó többéves finanszírozási megállapodásokat (MAFA-k) kötött Bulgáriával és Romániával.
            
         
               (2)
            
            
               A MAFA-k melléklete A. szakaszának 11. cikke értelmében a Bizottság határozatot hoz a számlák elszámolásáról. Az említett rendelkezés a 248/2007/EK rendelet értelmében továbbra is alkalmazandó Bulgáriára és Romániára.
            
         
               (3)
            
            
               A kedvezményezett országok számára az előírt dokumentumok Bizottságnak történő megküldésére rendelkezésre álló határidők lejártak.
            
         
               (4)
            
            
               Tekintettel arra, hogy Bulgária esetében a MAFA 5. cikkének (2) bekezdése szerinti éves számlák benyújtása késedelmesen történt, továbbá azokat a nemzeti programengedélyező az állami intézkedések ellenőrzési mechanizmusai kapcsán azonosított számottevő hiányosságok miatt érvénytelennek nyilvánította, valamint az igazoló szerv további munkájának eredménye is várat még magára, Románia esetében pedig az éves számlák bemutatására megszabott határidő túllépése miatt, valamint azért, mert még nem zárult le az országtól kért kiegészítő információk felülvizsgálata, a Bizottság 2009. szeptember 30-i C(2009) 7496 határozatában úgy döntött, hogy a 2008. pénzügyi év tekintetében teljesített kiadások vonatkozásában nem zárja le a Bulgária és Románia területén található SAPARD-ügynökségek éves számláit.
            
         
               (5)
            
            
               Időközben a Bizottság megkapta a várt információkat, így további bizonyosságot tudott szerezni. Az elvégzett kiegészítő ellenőrzések alapján a Bizottság már határozatot tud hozni az érintett bulgáriai és romániai SAPARD-ügynökségek által benyújtott számlák teljességéről, pontosságáról és valóságnak megfeleléséről.
            
         
               (6)
            
            
               E határozat elfogadására számviteli információk alapján kerül sor. E határozat nem sérti a Bizottság azon jogát, hogy a későbbiekben úgy dönthessen, hogy a 2222/2000/EK rendeletnek nem megfelelő kiadásokat kizárja az uniós finanszírozásból,
            
         ELFOGADTA EZT A HATÁROZATOT:
   1. cikk
   A Bulgária és Románia területén elhelyezkedő SAPARD-ügynökségeknek a 2008. év vonatkozásában az Európai Unió általános költségvetéséből finanszírozott kiadásokat érintő számlái elszámolásra kerülnek.
   2. cikk
   A melléklet megállapítja azokat a 2008. pénzügyi évre vonatkozó – a 2008. december 31-i állapot szerinti – kiadásokat és EU-tól kapott támogatásokat, valamint a 2008. december 31-én a kedvezményezett országok által kezelt azon uniós eszközöket, amelyek elszámolása e határozattal történik.
   3. cikk
   Ennek a határozatnak a Bolgár Köztársaság és Románia a címzettje.
   
      Kelt Brüsszelben, 2011. július 25-én.
      
         
            a Bizottság részéről
         
         Dacian CIOLOŞ
         
            a Bizottság tagja
         
      
   
   
      (1)  HL L 161., 1999.6.26., 87. o.
   
      (2)  HL L 253., 2000.10.7., 5. o.
   
      (3)  HL L 69., 2007.3.9., 5. o.
   
      MELLÉKLET
      
         Kiadások és az EU-tól kapott támogatások a 2008. pénzügyi év vonatkozásában (minden összeg EUR-ban) a 2008.12.31-i állapot szerint
      
      
                  Kedvezményezett ország
               
               
                  D2 bevallás
                  Uniós hozzájárulás
                  2008. pénzügyi év
               
               
                  Az e határozattal elszámolt uniós hozzájárulás
               
               
                  Az e határozattal elkülönített uniós hozzájárulás
               
               
                  b + c összesen
               
               
                  Kiigazítások
               
               
                  Az EU-tól kapott támogatások (D1) (1)
                  
               
               
                  Behajtandó vagy kifizetendő különbözet
                  2008. pénzügyi év (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Bulgária
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Románia
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         A kedvezményezett országok által kezelt uniós eszközök 2008.12.31-én (minden összeg EUR-ban)
      
      
                  Kedvezményezett ország
               
               
                  EUROSZÁMLA egyenleg: az e határozattal elszámolt összeg
               
               
                  EUROSZÁMLA egyenleg: az e határozattal elkölönített összeg
               
               
                  KINNLEVŐSÉGEK az e határozattal elszámolt összeg (5)
                  
               
               
                  KINNLEVŐSÉGEK az e határozattal elkülönített összeg
               
            
                   
               
               
                  h
               
               
                   
               
               
                  i
               
               
                   
               
            
                  Bulgária
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Románia
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  A Bizottság által 2008 és 2009 során, a 2008-ban bevallott kiadások vonatkozásában teljesített visszafizetések.
      
         (2)  A bolgár nemzeti programengedélyező kezdeményezésére 2008 vonatkozásában a D2 bevallásból, 2009 vonatkozásában pedig a D1 38 bevallásból levont kiadások; az összeg egy, az OLAF által nyomon követett projektnek felel meg, ahol 2009 áprilisában szabálytalanságokat találtak.
      
         (3)  Az 1 052 775,38 EUR összeg a következőkből áll össze: 1 049 233,75 EUR összegű, Bizottság általi kiigazítás a román hatóságok bevallásában (D1 37) a cselekvési terv végrehajtása keretében elvégzett ismételt ellenőrzés eredményeként támogatásra nem jogosultként szereplő kiadások alapján, és a román hatóságok 3 541,63 EUR összegű, 2008 során a D1 bevallásokon keresztül (D1 34 és D1 35) végrehajtott korrekciók.
      
         (4)  Ezek kerekítésből adódó különbözetek.
      
         (5)  Az összeg nem tartalmazza a kinnlevőségek felhalmozott kamatait.